
Cinema sota les bombes (I) 


Juli Ochoa. Centre d'Estudis Santjustencs 


Immersos en la magna tragèdia col-lectiva de la guerra, l'assistència de la ciutadania als 
espectacles cinematogràfics, més que una simple distracció, va ser en el fons un gens 
menyspreable factor de cohesió social i de transmissió de valors. Alhora, també va 
suposar una forma d'evasió, encara que momentània, d'aquella realitat hostil i precària 
que els envoltava. La major part de les pel-lícules que es van poder veure durant la Guerra 
Civil van ser les procedents de Hollyvvood, que van suposar un 60 29 del total, al costat de 
les de producció pròpia dins del bàndol republicà, que van representar un 30 2, tenint les 
pel-lícules d'altres procedències una presència merament testimonial. A Sant Just, la sala 
de cinema de l'Ateneu va funcionar regularment durant pràcticament tota la guerra. 


— Sant Just: Un poble de la rereguarda republicana 


Situem-nos a Sant Just Desvern, en ple cap de setmana. Con- 
cretament, és el vespre del dissabte 8 de setembre de 1938. 
La terrible guerra que havia començat dos anys, un mes i vint 
dies abans, estava colpejant despietadament les nostres ter- 
res. Ja feia tres mesos que es combatia amb gran duresa a 
l'Ebre, i es notava que els nostres, els defensors de la Repúbli- 
ca, anaven perdent. 


Barcelona, gran capital de la rereguarda des de l'inici de la 
guerra, sobrevivia com podia als constants bombardeigs dels 
avions italians al servei de l'enemic feixista. De moment Sant 
Just se n'havia escapat, potser per no haver-hi al poble cap 
objectiu bèl-lic... De tota manera, l'amenaça sempre planava, i 
per tal motiu no feia gaire que s'havia acabat de bastir un refu- 
gi antiaeri, entre l'Ateneu i 

les Escoles, en el qual molts 

santjustencs s'hi aplegaven 

tan bon punt se sentia la 

propera sirena d'alarma de 

Can Corrons, a Sant Feliu. 

Els aliments estaven racio- 

nats i es passava fam. 


Les sessions de cine- 
ma de l'Ateneu 


No obstant aquella certa- 
ment desoladora situació, 
els santjustencs feien tot el 
possible per atenuar aque- 
lla angoixa, procurant no 
renunciar a les petites co- 
ses que havien estat els 
seus lleures abans d'escla- 
tar aquella guerra. Una 
d'elles era, sens dubte, el 
cine, un espectacle que 
gaudia del favor de molts 
santjustencs, que regular- 

Aeròdrom de Son Sant Joan: Una esquadreta d'avions italians Savoia Marchetti SM.81 preparats per 
iniciar una de les seves habituals missions de bombardeig sobre la rereguarda republicana 


ment assistien a les projeccions que de manera regular es feien 
a la sala de l'Ateneu. 


Toti que en aquell moment les entrades encara estaven grava- 
des amb un petit suplement per tal de subvenir les despeses 
de construcció del recentment acabat refugi antiaeri, el seu cost 
estava a l'abast de les butxaques santjustenques, ja que els 
seus preus eren: 


Preferència: 

1,80 pessetes - 1 pesseta d'impost — 2,80 pessetes 
Pati: 

1,/O pessetes - 1 pesseta d'impost — 2,/0 pessetes 


Mainada: 
0,55 pessetes (exemptes d'impost) 

Anvers i revers del programa de la sala de cine de l'Ateneu corresponent al cap de setmana del é i 9 d'octubre de 1938 


Sobre aquest impost, ja llavors innecessari per haver-se acabat 
les obres del refugi, en Just Vidal, president de l'Ateneu, recla- 
maria un parell de setmanes més tard a l'alcalde Alfred Arís que 
la Junta Local de Defensa Passiva deixés de percebre'l. La 
resposta de l'Ajuntament va ser substituir aquella taxa per una 
altra, tot i que la nova seria inferior, de només 50 cèntims, i 
aniria destinada a la Comissió d'Assistència Social. 


La sessió del 8 i 9 d'octubre de 1938 


Per a aquell cap de setmana, i com era habitual, estava anun- 
Ciada una sessió doble que tots pressuposaven que hauria de 
ser ben bona, especialment pel que fa a la segona de les pel- 
lícules programades. 


La primera, la que normalment acostumava a tenir menor inte- 
rès, es deia "Huérfanos del Destino", i era protagonitzada per 
Eleanore VVhitney, Tom Reene i DicRie Moore. Era tot un drama 
que ens descrivia l'odissea d'un noi, anomenat Timothy. Acom- 
panyat per la seva germana, fugien plegats d'un orfenat a cau- 
sa dels maltractaments que re-bien i acabaven anant a parar a 
una granja, el propietari de la qual també els sotmetia a un 
tracte igualment dur. Tot un dramal 


La segona de les pel-lícules que es projectarien en aquella ses- 
sió era la que tots estaven esperant: Es deia "La Indómita", i el 
paper de protagonista anava a càrrec de la famosíssima Jean 
Harlovv, aquella temperamental i espectacular actriu de cabells 
de color ros-platí, a la qual donaven la rèplica els també famo- 
sos actors VVilliam Povvell i Franchot Tone. Com podeu veure, 
tots tres artistes eren de primera línia. A més, la trama argumen- 
tal prometia ser força interessant. Tractava del ja clàssic triangle 
amorós, aquesta vegada entre una artista de Broadvvay, el seu 
agent i un milionari que també la volia, fins al punt d'arribar a 
llogar el teatre sencer perquè ella només cantés per a ell... 


Tot un espectacle de música, passions i ambients luxosos que 
permetria als espectadors evadir-se per una estona de la crua 
realitat d'aquella guerra que els envoltava. Mentre a la pantalla 
l'espectacular Jean Harlov interpretava "Rectless", el principal 
tema musical d'aquella pel:lícula, poc podien pensar els confi- 
ats santjustencs que de l'altra banda del mar ja havien partit els 
avions enemics que els farien sentir en pròpia carn tota la du- 
resa desfermada de la seva violència bèlllica...e 


(Continuarà en el proper número) 

Cinema sota les bombes (i II) 


Juli Ochoa. Centre d'Estudis Santjustencs 


A la primera part d'aquest relat vèiem com, immersos en la magna tragèdia col-lectiva de la 
guerra, l'assistència de la ciutadania als espectacles cinematogràfics, més que una simple 
distracció, era en el fons un factor de cohesió social i de transmissió de valors. Alhora, era 
també una forma d'evasió, encara que momentània, d'aquella realitat hostil i precària que 
els envoltava. l acabàvem apuntant que mentre els confiats santjustencs estaven gaudint 
plàcidament d'aquell espectacle, sobre ells planava una sinistra amenaça, fredament 
planejada des de l'altra banda del mar. 


- Una sinistra amenaça 


Al mateix temps que, a la sala 
de l'Ateneu, la rossa platí Jean 
Harlovy delectava els santjus- 
tencs que havien anat a gaudir 
d'aquella pel-lícula, a l'altra 
banda del mar, a la mallorqui- 
na base aèria de Son Sant 
Joan, rebatejada com a "Aero- 
porto Luigi Nerieri", el general 
italià Adriano Monti donava 
ordres. Manava als capitans 
Aldo Quarantotti i Pietro Gioia, 
caps d'esquadreta del XXV 
Gruppo de Bombardamento 
Notturno 'Pipistrelli delle Bale- 
ari" format per aparells Savo- 
ia-Marchetti SM.81, una nova 
missió que seria duta a terme 
per les tripulacions dels ele- 
ments de les esquadretes 251 
i 252 que aquell dia no ha- 
guessin participat en cap altra 
operació. Es bombardejaria 
Barcelona una vegada més, 
començant a fer-ho per Sant 
Pere Màrtir i acabant al port, des d'on tor- 
narien a la seva base. Cada un dels apa- 
rells designats seria carregat aquest cop 
amb cinquanta-sis bombes més aviat 
petites, del tipus Mina de 15 quilograms. 


Lluita al cel 


Iniciat el bombardeig, les esquadretes 
agressores van trobar una fèrria defensa, 
tant per part de la Defensa Antiaèria 
(DECA) barcelonina com d'un 
valerós aparell de caça nocturna republi- 
cà que els va fer front. 


Fruit d'aquella ferma reacció de defensa, 
un dels avions atacants, l'aparell "7 ne- 

Tocat per les defenses antiaèries 
Sant Just Desvern 


iv hd 


gre" de la 252a esquadreta va ser tocat. 
La seva tripulació estava formada pels 
sotstinents "Tronco" i "Viottosi", el ser- 
gent major "Brunelleschi" i els aviadors 
"Zucca", "Carfa" i "Bono" (tots noms de 
guerra). L'aparell va rebre dos impactes 
que el van obligar a abandonar la forma- 
ció i, tot perdent progressivament veloci- 
tat i alçada, emprengué el camí de 
tornada cap a Mallorca, anant a cercar 
el mateix punt per on poc abans havia 
arribat. 


L'atac de l'avió solitari 


Tocat en el moment en què les esqua- 
dretes atacants havien sobrevolat les 


barcelonines, l'avió deixa caure la seva sinistra càrrega sobre 


instal-lacions republicanes de Sant Pere 
Màrtir, bombardejant-les, el camí de re- 
torn d'aquell avió despenjat de la forma- 
ció seguiria una ruta que en principi no 
estava prevista i que li suposaria haver 
de sobrevolar la localitat de Sant Just 
Desvern. 


La càrrega de bombes que encara duia 
constituia un doble perill: d'una banda, 
el pes dels projectils era un llast inneces- 
sari, especialment ara que tenia proble- 
mes al motor. De l'altra, el fet d'haver 
d'aterrar avariat i carregat d'explosius, 
hauria estat una operació extremada- 
ment arriscada. La millor solució consis- 
tia a desfer-se'n com més aviat millor 


AVIACION 

Dia 9 
A Tas 98'45 horas de ayer, dos escuddrilius de 
trimalores talianos bombardearon el casco ur. 
bano de Barcelona, arrojando un centenar de 
bombas que causeron grandes desirozos en ví- 


vsendas y viclimas en la población ctvél, Nues- 
dros antidéreos alcanzaron a uno de los apara- 
los de la segunda escuadrilla, que se separó de 
la formación y huyó, perdiendo visiblemente 
selocidad y altura, percibiéndose fallos en el 


motor, 


Dies després, el diari La Vanguardia publicava la notícia 
d'aquell atac, tot fent esment de l'aparell que havia estat 
tocat i que, en fugir, va ser el causant del bombardeig 


sobre Sant Just 


d'aquells incòmodes projectils. Il és per 
aquest motiu que aquella nit es va bom- 
bardejar el nostre poblelll 


Els santjustencs sota les bombes 


El bombardeig havia començat a les 
23:45 hora local, tot just quan al cinema 
de l'Ateneu estaven a punt d'acabar la 
sessió. Els assistents, que havien acabat 
de veure els darrers crèdits de la pel:lícu- 
la, van córrer a protegir-se dins d'aquell 


Ll e 


refugi que tenien allà 
mateix, a tocar. 


Pilar Farigola Ràfols, 
que llavors tenia 21 
anys, recordava haver 
entrat dins del refugi, 
juntament amb la seva 
amiga Elisa Roca, i 
que ho van fer entrant 
per la boca de l'Ate- 
neu. Fidel Poll Ribas, 
fill del llavors cafeter 
de l'Ateneu, i que ales- 
hores tenia deu anys, 
recordava haver vist, 
en sortir del refugi, 
com els vidres de l'edi- 
fici d'aquella entitat s'havien trencat per 
efecte de les explosions de les bombes 
caigudes sobre el poble. I també recorda- 
va com la roba que tenien estesa al pati 
del roure de l'Ateneu havia quedat tota 
entortolligada en els filferros, pels efectes 
del buf i contrabuf d'aquelles explosions. 


Sis bombes van caure damunt del nostre 
poble, totes elles al sector de la carrete- 
ra. Dues no van arribar a explotar, i afor- 
tunadament cap d'elles va causar 


e 
e 3 
4 a / 
Plaça de la Mediterrània 


e Nn afal 


El bombardeig, situat sobre un plànol actual. En vermell les bombes que van esclatar. En verd les que no ho van arribar a fer. Bombes 
caigudes: Can Gaig (1), Can Masclans (2), Can Bosch-Dagà (3) Can Canals (4), Cal Manco i Cal Guixonis (5) i Cal Monjo (6). Les "X" indi- 
quen els punts on l'any 2019 es van col-locar rajoles commemoratives d'aquell fet 

víctimes mortals. Només es va haver de 
lamentar la destrucció d'algunes cases, 
com les de les famílies Masclans, Mar- 
tínez i Guixonis, o els greus desperfectes 
soferts per algunes altres, així com les 
ferides de diversa consideració d'alguns 
dels veins afectats per aquell absurd i 
cruel atac. 


L'endemà no hi va haver cine 


No hi ha cap constància que l'endemà, 
amb l'enrenou causat pel bombardeig, 
tinguessin lloc les projeccions cinemato- 
gràfiques anunciades. Les dues pel:lícu- 
les llogades per a aquell cap de setmana 
es van tornar a la distribuidora, sense 
haver-les pogut aprofitar com s'havia 
volgut. Amb el poble completament de 
cap per avall, la gent estava per a altres 
cosesi 


La guerra, aquella terrible guerra, encara 
continuaria alguns mesos més. A Sant 
Just acabaria la tarda del 26 de gener de 
1939, quan les avantguardes feixistes 
van entrar al nostre poble, fent-ho també 
l'endemà a Barcelona, després d'haver 
vençut un darrer focus de resistència re- 
publicà al pont d'Esplugues. s 


ap 2 


esineLON. 

